Vermiste Cradock-juffrou se liggaam opgespoorTheresa Buys Die liggaam van die vermiste onderwyseres van Cradock in die Oos-Kaap, Theresa Buys, is Vrydagmiddag in die Visrivier opgespoor. Konstabel Siyabonga Msimango, woordvoerder van die polisie, het Saterdag aan Maroela Media bevestig polisieduikers het ŉ liggaam in die Visrivier opgespoor. Hy het gesê hulle sal ŉ nadoodse ondersoek doen om haar identiteit te bevestig, maar hulle is redelik seker dat dit wel Buys se liggaam is. ŉ Span van die polisie se honde-eenheid, polisieduikers en selfs die gemeenskap van Cradock het aan die soektog deelgeneem nadat die 43-jarige vrou op 4 Augustus verdwyn het. ‘n Herdenkingsdiens is Maandag, 18 Augustus by die skool vir haar gehou. Marius Isaacs (25) is intussen in verband met Buys se moord in hegtenis geneem. Hy het vroeër die gebied aan die polisie uitgewys waar hy haar liggaam gestort het nadat hy glo skuld beken het op die moord. Hy moet weer op 17 September in die hof verskyn. Lees ook: Honderde bring hulde aan Cradock-juffrou Geen borgtog vir Cradock-juffrou se ‘moordenaar’ Nog steeds geen spoor van Cradock-juffrou Soektog na vermiste Cradock-juffrou verskerp Cradock-juffrou steeds vermis; verdagte in hof vir moord Cradock-juffrou steeds vermis Cradock-juffrou vermis; polisie ondersoek moord